زیکۆ (تۆپی پێ)

ئارسەر ئەنتونس کۆیمبرا (لەدایکبووی ٣ی ئازاری ١٩٥٣)، زیاتر بە زیکۆ ناسراوە، ڕاھێنەری تۆپی پێی بەڕازیلییە و یاریزانی پێشووە و وەک یاریزانی ھێڵی ناوەڕاستی ھێرشبەر یاری کردووە. زۆرجار پێی دەوترێت " پێلێی سپی "، یاریزانێکی داھێنەر بوو، خاوەنی لێھاتوویی تەکنیکی نایاب و باشترین پاسدەرەکان دادەنرێت تا ئێستا، ھەروەھا یەکێک لە گەورەترینەکان یاریزانانی ھەموو سەردەمێک. ھەروەھا بە گەورەترین یاریزانی بەڕازیلی دادەنرێت کە ھەرگیز جامی جیھانیی نەبردبێتەوە. زۆرترین گۆڵی لە لێدانی سزای ڕاستەوخۆ تۆمارکردووە، بە ١٠١ گۆڵ.goal.com/ Messi é o melhor cobrador de faltas da história do futebol? لە ساڵی ١٩٩٩ زیکۆ پلەی حەوتەمی بەدەستھێنا لە دەنگدانی باشترین یاریزانی سەدەی فیفا، لە ساڵی ٢٠٠٤ ناوی لە لیستی ١٠٠ی فیفای گەورەترین یاریزانە زیندووەکانی جیھاندا بوو. پێلێ کە بە یەکێک لە گەورەترین یاریزانەکانی ھەموو سەردەمێک دادەنرێت، دەڵێت «بەدرێژایی ساڵان، یەک یاریزان کە لە من نزیکترین بووە زیکۆ بووە».زیکۆ بە تۆمارکردنی ٤٨ گۆڵ لە ٧١ یاری فەرمی لەگەڵ بەڕازیل، پێنجەم گۆڵکاری ھەڵبژاردەکەیە. لە جامی جیھانی ١٩٧٨ و ١٩٨٢ و ١٩٨٦ نوێنەرایەتی بەڕازیلی کردووە. ئەوان ھیچ کام لەو پاڵەوانێتییانەیان نەبردەوە، ھەرچەندە پێکھاتەی ساڵی ١٩٨٢ بە یەکێک لە گەورەترین پێکھاتەی نیشتمانی بەڕازیل دادەنرێت تا ئێستا. زۆرجار زیکۆ بە یەکێک لە باشترین یاریزانەکانی مێژووی تۆپی پێ دادەنرێت کە ئەندامی پێکھاتەیەکی براوەی مۆندیال نەبووە. وەک باشترین یاریزانی ساڵی ١٩٨١ و ١٩٨٣ ھەڵبژێردرا.زیکۆ ڕاھێنەری ھەڵبژاردەی ژاپۆن بووە، لە مۆندیالی ٢٠٠٦ بەشداری کردووە و جامی نەتەوەکانی ئاسیای ٢٠٠٤ی بەدەستھێناوە، ھەروەھا فەنەرباخچە کە لە ساڵانی ٢٠٠٧–٢٠٠٨ لەژێر فەرمانی ئەودا پلەی چارەکی کۆتایی بووە لە چامپیۆنزلیگ. لە مانگی یەکی ساڵی ٢٠٠٩ وەک سەرۆکی ڕاھێنەری یانەی سی ئێسکا مۆسکۆ ڕاگەیەندرا. لە مانگی ئەیلوولی ٢٠٠٩، زیکۆ لەلایەن یانەی ئۆڵۆمپیاکۆسی یۆنانی بۆ ماوەی دوو ساڵ گرێبەستی لەگەڵ کرا، دوای ئەوەی تیموری کێتسبایا ڕاھێنەری پێشووی یانەکە دوورخرایەوە. دوای چوار مانگ، لە مانگی یەکی ساڵی ٢٠١٠ لە کارەکەی دوورخرایەوە لە ٢٨ی ئابی ٢٠١١ گرێبەستێکی لەگەڵ یەکێتیی تۆپی پێی عێراق واژووکرد و بۆ یەکەمجار لە ٢ی ئەیلوولی ٢٠١١ لە یارییەکدا بەرامبەر ئوردن ڕاھێنەری ھەڵبژاردەی عێراق بوو. زیکۆ لە ٢٧ی تشرینی دووەمی ٢٠١٢ دەستی لە پۆستی ڕاھێنەری ھەڵبژاردەی عێراق کێشایەوە، دوای کەمێک زیاتر لە ساڵێک لە پۆستەکەیدا و ڕای گەیاند، یەکێتی تۆپی پێی وڵاتەکەی نەیتوانیوە مەرجەکانی گرێبەستەکەی جێبەجێ بکات. لە ٢١ یاریدا لەگەڵ عێراق دە بردنەوە و شەش یەکسانبوون و پێنج دۆڕانی ھەبووە.

 سەرچاوەکان 

 بەستەرە دەرەکییەکان 





پۆل:ڕاھێنەرانی تۆپی پێی دوور لە وڵات لە یۆنان
پۆل:یاریزانانی خولی تۆپی پێی ئیتالیا
پۆل:یاریزانانی جامی جیھانیی فیفای ١٩٨٦
پۆل:یاریزانانی جامی جیھانیی فیفای ١٩٨٢
پۆل:یاریزانانی کۆپا ئەمریکای ١٩٧٩
پۆل:یاریزانانی ھەڵبژاردەی تۆپی پێی بەڕازیل
پۆل:فیفا ١٠٠
پۆل:زیندووان
پۆل:لەدایکبووانی ١٩٥٣
پۆل:وتارەکان بە دەقی زمانی ژاپۆنی